
          Nr.23/222/2003

AVIZ

asupra proiectului de Lege privind aprobarea Ordonanţei de urgenţă a Guvernului nr.81/2003 pentru modificarea unor reglementări privind acordarea de ajutoare pentru încălzirea locuinţei şi asigurarea fondurilor necesare în vederea furnizării energiei termice şi gazelor naturale pentru populaţie, precum şi unele măsuri pentru întărirea disciplinei financiare



În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.695 din 6 noiembrie 2003, pentru aviz la Comisia pentru muncă şi protecţie socială, cu proiectul de Lege privind aprobarea Ordonanţei de urgenţă a Guvernului nr.81/2003 pentru modificarea unor reglementări privind acordarea de ajutoare pentru încălzirea locuinţei şi asigurarea fondurilor necesare în vederea furnizării energiei termice şi gazelor naturale pentru populaţie, precum şi unele măsuri pentru întărirea disciplinei financiare.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a analizat proiectul de lege în şedinţa din data de 11 noiembrie 2003.



În urma dezbaterilor, membrii comisiei au hotărât, cu unanimitate de voturi adoptarea proiectului de lege în forma transmisă de Senat.


Prin obiectul de reglementare şi conţinutul său, proiectul de lege face parte din categoria legilor ordinare.

         VICEPREŞEDINTE,                                      SECRETAR,

              Ioan Bivolaru                                            Aurelia Vasile

Silvia Vlăsceanu

